cyanic-selkie/wikianc huggingface dataset:
הכוחות המיוחדים של הממלכה המאוחדת
מיון והכשרה
ליחידות המילואים 21 ו-23 SAS ו-(SBS(R מתקבלים גברים ונשים עד גיל 42 גם ללא שירות צבאי קודם אך יהיה עליהם לעבור הכנה הכוללת אימונים המתנהלים בלילות וסופי שבוע לאורך כשנה, לפני שיוכלו לגשת למבדקים ליחידות המילואים ב-(UKSF(R. לאחר שהתקבלו ל-(UKSF(R, החיילים יכנסו לתקופת התמחות של 36 חודשים הכוללת קורס צניחה, קורס תקשורת וקורס הישרדות (SERE), בסיומה יתקבלו ליחידות המילואים 21 ו-23 SAS.
שלב זה מספק כישורים נוספים הדרושים לשירות בכוחות המיוחדים והוא כולל את הקורסים הבאים:
השלב האחרון בתהליך המיון הוא קורס SERE רמה C החושף את החניכים לתנאי שבי. האימון מתקיים ב"מעבדת סימולציה" והוא כולל שיטות חקירה מגוונות עם בידוד, תנאים קשים, כליאה בצינוק, לחץ, ו"הדמיות עינויים". אנשי ה-SFSG משמשים כוח אדום (ביום אויב) במרדף אחרי החניכים הנמלטים במטרה לתפסם ולקחתם "בשבי".
עיר לכולנו
בבחירות המקומיות שנערכו ב-11 בנובמבר 2008 זכתה רשימת "עיר לכולנו" במספר הבוחרים הרב ביותר, וב-5 מנדטים במועצת העיר, אך נשארה באופוזיציה. מועמדה לראשות העירייה, דב חנין, הגיע למקום השני אחרי רון חולדאי עם כ-34% מקולות הבוחרים. בבחירות 2013 זכתה התנועה ל-3 מנדטים. ביוני 2014 חתמה הסיעה לראשונה על הסכם קואליציוני עם רון חולדאי, ובכך הפסיקה לראשונה לאחר כ-6 שנים להוות אופוזיציה עירונית למדיניותו. בעקבות ההסכם מונה מדואל לסגן ראש העיר, ובן יפת מונתה לממונה על קידום יוזמות קהילתיות. בבחירות 2018 כשלה הסיעה בבחירות ולא זכתה באף מנדט.
נציגי התנועה במועצת העיר
0 מנדטים: אהרון מדואל, גלי הררי, רועי אדמוביץ. (רשימת מועמדים מלאה ראו כאן)
מבנה
התנועה בנויה מפורומים של צוותי תכנון ופעולה המחולקים לפי נושאים ולפי אזורים. פורומים אלו פתוחים להשתתפות תושבי העיר ועצמאיים לקבל החלטות בתחומי פעילותם, במסגרת עקרונות היסוד של התנועה. הפורומים הנושאיים הם: פורום סביבה-תחבורה-בריאות, פורום דיור, פורום חינוך, פורום עבודה ורווחה, פורום נוער, פורום דמוקרטיה, פורום תרבות ולילה, פורום להט"ב, פורום גמלאים ופורום סטודנטים. הפורומים אזוריים מחלקים את תל אביב לחמישה אזורים מרכזיים: יפו, שכונות הדרום והמזרח, לב העיר, הצפון הישן ושכונות עבר הירקון. כלל חברי הפורומים יוצרים יחדיו את האספה הכללית של התנועה, אשר מהווה את הגוף העליון בתנועה, הקובע את מדיניותה.
יעקב יצחק רודרמן
ביוגרפיה
בשנת ה'תרצ"ג, 1933, התמנה כרב קהילת "תפארת ישראל" בבולטימור, מרילנד. עם מינויו יסד בעיר את ישיבת נר ישראל עם גיסו הרב נפתלי ניוברגר שהתמנה כנשיא הישיבה. חנוכת הבית של הישיבה התקיימה בסוף החורף של 1933–1934 שם הישיבה נקבע על שמו של רבי ישראל מסלנט, כהצהרה לכוונת המייסדים לנהל אותה ברוח ישיבות המוסר של ליטא. הרב רודרמן כיהן כראש הישיבה במשך למעלה מחמישים שנה עד פטירתו. הישיבה התבססה בראשיתה על בחורים מישיבות ליטא שהגיעו לארצות הברית ועל קבוצה של בחורים מישיבת וירצבורג שהביאו אתם לספריית הישיבה ספרי קודש יקרי ערך מספריית וירצבורג.
ניקי היידן
אליפות הסופרבייק העולמית
ב-2016 חזר היידן לרכב באליפות הסופרבייק העולמית עבור קבוצת טן-קאטה הפרטית. הוא עלה לפודיום במרוץ הרביעי ובמרוץ השישי, במלזיה, הוא השיג את ניצחונו היחיד בסופרבייק העולמי.
כבאות אווירית
בישראל
ככלי טיס שימשו במשך כעשור (1989–2001) מסוקי יסעור של צה"ל, שהותקן בהם מכל מים מאולתר ("יערית") של 5 קוב. השימוש במסוקים החל במהלך השרפה בכרמל בשנת 1989, ונמשך עד לשנת 2001 בה הוחלט להפסיק את השימוש במסוקים למשימה זו שכן שלדת המסוקים ניזוקה עקב עומס משקל המים. המדינה העבירה את האחריות לאספקת כלי הטיס לחברות ריסוס פרטיות, אך הותירה בידיה את האחריות למלאי חומרי הכיבוי. בשנת 2010 פרצה שרפת ענק בכרמל, ועקב חוסר בכלי טיס ובחומרי כיבוי הוחלט להשיב חלקית מסוקים לכיבוי השרפה, וכן לפנות בבקשה לסיוע מהקהילה הבינלאומית, יוון טורקיה וארה״ב (ששלחה את מטוס הכיבוי הגדול בעולם דאז, ה"סופר טנקר" של אוורגרין, שנשא 90 טונות של חומר מעכב בעירה). כחלק מלקחי השרפה הוחלט על הקמת טייסת "אלעד", המחזיקה כיום (נובמבר 2016) ב14 מטוסי כיבוי מדגם אייר טרקטור 802. ב-22 בנובמבר 2016 פרץ גל שריפות (בחלקם בכוונת זדון והוגדרו כפיגועי טרור לכל דבר) במספר אזורים בארץ, חיפה, כרמיאל, זכרון יעקב, ירושלים, שומרון ועוד. עקב היובש והרוחות העזות התפשטו הדליקות במהירות עצומה, וישראל נזקקה לסיוע בינלאומי מיוון, קרואטיה, רוסיה, אזרבייג'ן, איטליה ואף מארצות הברית ששלחה את מטוס הכיבוי של חברת "גלובל סופר טנקר״, שנשא 75 טונות מעכבי בעירה. הערכת קק"ל הייתה שגל השריפות כילה שטח מיוער בלמעלה מ-30% מאשר השרפה בכרמל.
זרוע, לחיים וקיבה
מקור המצווה וכלליה הבסיסיים
מתנה זו של זרוע, לחיים וקיבה שונה מרוב מתנות כהונה בכך שהיא מוגדרת כמתנת חולין ואין בה קדושה כלשהי המחייבת לאכול אותה דווקא בטהרה (כמו תרומה), או דווקא במקום מסוים (כמו ביכורים, הנאכלים דווקא בירושלים), ואכילת מתנות מותרת לזרים.
בשל תדירות קיומה של המצווה, מספרות חז"ל ואילך מכונה מצווה זו בשם הסתמי מתנות. על פי התלמוד הבבלי במסכת חולין (קלב, ב), אכילת המתנות צריכה להיעשות באופן מכובד - "צלי ובחרדל" - אך בשולחן ערוך (יורה דעה סא, יב) נפסק כי אופן הבישול אינו מעכב.
טעמי המצווה
מטרה כללית אחת הנוגעת לכל מתנות כהונה היא לפרנס את הכהנים ולאפשר להם להתפנות לעבודת המקדש ולימוד תורה. מלבד הטעם הכללי לנתינת הזרוע הלחיים והקיבה כחלק מהמערך של מתנות הכהונה, מפרשים שונים מצאו טעמים מיוחדים לנתינת האיברים אלו דווקא והבחינו ביניהם לבין שאר מתנות כהונה:
הגדרת הזרוע, הלחיים והקיבה
הקיבה ניתנת כמות שהיא בשלמותה. החלב שעל הקיבה, שאסור באכילה אבל מותר לעשות בו כל שימוש אחר, נכלל במצוות הנתינה.
הסכם מכירי כהונה וההתנגדות לו
להסכם זה קמו מתנגדים בטענה כי אין לכהן פרטי סמכות לוותר על מתנת כלל הכהנים ו"למכור" את המצווה. בנוסף קיים חשש שהמכירה איננה נעשית בשווי האמיתי של הבשר, וגם איננה נעשית תוך הסכמה אמיתית ומלאה של הכהן, וכמו כן מונעת מהכהן האפשרות לאכול את המתנות "בצלי ובחרדל" כאמור בגמרא.
בירורים בנוהג הקיים
חכמי הדת בתקופת האחרונים לימדו זכות על שוחטים שלמעשה מונעים את נתינת המתנות, עקב הסתמכות על טענות הלכתיות שונות, ובהן טענת "המוציא מחברו עליו הראיה" (למטילים ספק בייחוסם של הכהנים). כמו כן, יש הנסמכים על כלל בהלכות השבת אבידה לפיו אין מוצא האבדה חייב להחזיר את האבדה עד שהבעלים נותן סימן מובהק שיש לו בחפץ. נוסף להצדקות ההלכתיות, יש שתלו את הנוהג הקיים בסיבות טכניות שונות - זמני מצוקה, עליות מחירים ואי עמידה על הזכות מצד כהנים.
לעומתם, המתנגדים לסברות אלו טוענים כי הפוסקים נימקו שאין צורך בכהן מיוחס אלא די בכהן מוחזק. כמו כן, בניגוד להשבת אבדה והמוציא מחבירו, במתנות כהונה מוטלת חובה פוזיטיבית על השוחט לחזור אחר כהן ולא כמצוות השבת אבדה שרשאי מוצא המציאה לשבת בביתו ולחכות לדרישת בעל האבדה.
תאודוטוס הביזנטיני
תאודוטוס טען בכתביו שישו אומנם נולד לאם בתולה, אולם רק במועד מאוחר יותר חדר בו הלוגוס. כלומר, רק כאשר הוא נמשח ברוח הקודש בעת הטבלתו, הטבלה זו היא שהפכה אותו לאלוהי. לדעתו, בזמן לידתו ישו היה אדם, בשר ודם ולא אל, ורק לאחר שביצע את ציוויו למופת אימץ אותו האל להיות בנו. טיעוניו נדחו על ידי הכנסייה הנוצרית.
רות גונזלס
ביוגרפיה
ב-2022 החלה לשמש פרזנטורית של רשת בתי הספר ללימודי אנגלית "ברלינגטון אינגליש".
Lo Siento Mucho
וידאו קליפ
נכון לאפריל 2020, מונה הצפיות של הקליפ עומד על למעלה מ-10 מיליון צפיות.
פוטודיודה
פוטודיודה היא דיודה המשמשת כגלאי אור, המסוגלת להפוך אור למתח או לזרם חשמלי.כאשר הדיודה מחוברת במעגל בממתח אחורי, תחת השפעת אור היוצר בה אפשרות של העברת זרם, היא מהווה התקן לגילוי האור ולמדידת עוצמתו. פוטודיודה דומה לדיודה ממוליך למחצה עם תוספת המאפשרת לגלות אור, על סגול וקרני רנטגן עם חשיפתה לקרינה או על ידי ממשק חלוני המאפשר לחברה לסיב אופטי.
מבצע טיידרייס
השיבה לסינגפור
מבצע טיידרייס החל כאשר הורה מאונטבאטן לחיילי בעלות הברית לצאת מטרינקומלי וראנגון לסינגפור ב-31 באוגוסט. הצי היוצא לא כלל אוניות מלחמה, שכן מאונטבאטן האמין כי היפנים בסינגפור ובמלאיה יכנעו ללא קרב. גנרל איטגאקי סיישירו, מפקד סינגפור, אותת למאונטבאטן ב-20 באוגוסט כי אין בדעתו להפר את פקודת הקיסר, וכי הוא מוכן למסור לידיו את סינגפור.
זכויות להט"ב בקמרון
מעמד בחוק
מגזין האדבוקט מעריך כי בשנת 2011 נעצרו לפחות כתריסר גברים על פי סעיף 347. אחד מאלה, ז'אן קלוד רוג'ר מבדה, נעצר על ידי כוחות הביטחון בשל שליחת הודעות SMS למכרים ונידון לשלוש שנות מאסר בכלא המרכזי קונדנגוי. על גזר הדין מחו ארגוני זכויות אדם בינלאומיים רבים, בהם "Human Rights Watch" ואמנסטי אינטרנשיונל, אשר כינה את רוג'ר מבדה כאסיר מצפון. ב-24 בנובמבר 2011, שלושה צעירים נידונו לחמש שנות מאסר בגין קיום יחסים אוראליים הומוסקסואלים במכונית.
השתתפות מקוונת
הדדיות צפויה
כמה תאוריות תומכות באלטרואיזם כגורם מניע מרכזי בהשתתפות מקוונת ובהדדיות. אף על פי שרעיונות מסוציולוגיה, כלכלה, מדע המדינה ופסיכולוגיה חברתית מראים שאלטרואיזם הוא חלק מהטבע האנושי, מחקרים אחרונים מגלים כי מודל האלטרואיזם הטהור חסר כוח ניבוי במצבים רבים. כמה מחברים הציעו לשלב "שמחה של נתינה" (לפעמים מכונה גם "זוהר חם") עם אלטרואיזם כדי ליצור מודל של אלטרואיזם טמא. בדומה לאלטרואיזם, ההדדיות מייצגת דפוס התנהגות שבו אנשים מגיבים לפעולות ידידותיות או עוינות בפעולות דומות, גם אם לא צפויים רווחים משמעותיים. נראה שההשתתפות התנדבותית במנגנוני משוב מקוונים מונעת במידה רבה על ידי אינטרסים אישיים. בגלל המוניטין שלהם על הקו, מחקר eBay הראה כי לכמה שותפים המשתמשים במנגנון המשוב של eBay יש מניעים אנוכיים כדי לדרג משתתפים אחרים. לדוגמה, הנתונים הראו כי חלק מהמשתמשים ב- eBay הציגו הדדיות כלפי שותפים שדירגו אותם תחילה. זה גרם להם רק לדרג שותפים עם תקוות להגדיל את ההסתברות לעורר תגובה הדדית.
תחושת יעילות
אנשים עשויים לתרום מידע בעל ערך, כי המעשה גורם תחושה של יעילות, כלומר, תחושה שהם מסוגלים להשיג את התוצאה הרצויה שלהם ויש השפעה כלשהי על הסביבה הזו. קיימת ספרות מחקרית מפותחת שהראתה עד כמה חשובה תחושת היעילות של האדם (למשל, בנדורה 1995). מחקרים הראו כי הגדלת תחושת היעילות של המשתמשים מגבירה את המוטיבציה הפנימית שלהם ולכן גורמת להם להישאר יותר בקהילה מקוונת. על פי המחקר של וואנג&ואסינמייר, יעילות היא הגורם הגדול ביותר המשפיע על תרומה פעילה באינטרנט. מבין גורמי המשנה הרבים, התברר כי "סיפוק הצרכים של חברים אחרים" הוא הסיבה הגדולה ביותר להגברת היעילות של חבר שיש לו עוקבים, כלומר "להיות מועיל לאחרים" (וואנג&ואסינמייר). תכונות כגון שורת התקדמות המשימות וניסיון להקטין קושי מסוים בהשלמת משימה כללית יכולות בקלות לשפר את תחושת הערך העצמי בקהילה. "יצירת חוויות מוטמעות בעולם הווירטואלי עם מטרות ברורות, משוב והאתגר שמפעיל מיומנויות של אנשים לגבולות ועדיין להשאיר אותם בשליטה גורם החוויות להיות מעניינות. משוב חיובי בונה וכנה גם לייצר השפעות דומות ולהגביר את המוטיבציה כדי להשלים משימות נוספות. הגדרה תחרותית - אשר עשויה או לא הייתה אמורה להיות תחרותית יכולה גם להגביר את ההערכה העצמית של האדם אם מניחים ביצועים איכותיים "(קראוט 2012).
שון למס
שון למס (באירית: Seán Francis Lemass ; 15 ביולי 1899 –11 במאי 1971) היה אחד המדינאים הבולטים של אירלנד במאה ה-20. הוא כיהן כטישך (ראש הממשלה) בין השנים 1959 – 1966.
כמי שהשתתף במרידת חג הפסחא, במלחמת העצמאות האירית ובמלחמת האזרחים האירית, נבחר למס לראשונה לדאל אירן, הפרלמנט האירי מטעם מפלגת שין פיין בבחירות של 1924 וכיהן כחבר פרלמנט עד 1969. הוא היה בין החברים המייסדים של מפלגת פיאנה פול ב-1926 וכיהן כשר התעשייה והמסחר, כשר האספקה וכטנשטה (סגן ראש הממשלה) ברצף של הממשלות מטעם מפלגתו.
חיים אישיים
שון וקתלין הביאו לעולם ארבעה ילדים: מורין, פגי, נואל ושילה. מורין למס נישאה לימים ליורשו של אביה כמנהיג פיאנה פול ולימים ראש הממשלה, צ'ארלס הוהי.
באופוזיציה
ב-1948, בין השאר עקב בידודה ההולך וגדל ועקב התגובה החריפה כנגד הצבא האירי הרפובליקני, הוקמה מפלגה רפובליקנית יריבה, משפחת הרפובליקה. מפלגת פיאנה פול איבדה מכוחה.
רגימנט הסיור המיוחד
רגימנט הסיור המיוחד (באנגלית: Special Reconnaissance Regiment; בראשי תיבות: SRR) הוא כוח מיוחד בצבא הבריטי תחת פיקוד מנהלת הכוחות המיוחדים (UKSF), מרכיב בפיקוד האסטרטגי UKStratCom של משרד ההגנה הבריטי (MOD). הוא חלק ממערך הכוחות המיוחדים של בריטניה, הכולל גם את ה-SBS, SFSG, SAS ורגימנט הקשר 18 (UKSF).
מבצעים
במרץ 2009 הופיעו דיווחים כי מספר קטן של פעילי SRR מבצעים בצפון אירלנד מעקב אחרי מתנגדי הסכם השלום.
טירת אינוורארי
מבנה הטירה הוגדר ב-1971 כבניין רשום מדרגה A. בימינו פתוח חלק גדול מהאתר למבקרים, כאשר חלק מהטירה משמש עדיין כמעון לדוכס ארגייל ומשפחתו המתגוררים בשתי קומות בצד אחד של הטירה. מלבד ביקור בטירה, כולל שטח האחוזה של כ-240 קמ"ר אטרקציות תיירותיות שונות, בהם בתי הארחה, ציד איילים, מסלולי הליכה ומרכז ספורט מוטורי אתגרי.
ספיישל חג המולד 2012 של סדרת הדרמה התקופתית הבריטית "אחוזת דאונטון" צולם בטירה זו שהוצגה בסדרה כטירת דנאיגל (Duneagle Castle).
ז'אן יונג
חייו
הבנתו העמוקה הופגנה היטב במאמרות, בפרק 雍也, שם מסופר כי זָ'אן יוּנְג שאל את קונפוציוס על דְזְה סָאנְג בָּוֹ דְזְה, וקונפוציוס השיב שהוא "בסדר, הוא קליל". זָ'אן יוּנְג בשלב זה העמיד את מורהו על דיוקם של דברים, שקלילות קבילה רק אם הוא נשוא פנים במילוי תפקידו אך קליל בהליכותיו. אולם קלילות גם במילוי תפקידו וגם בהליכותיו היא כבר פתח לתוהו כולל (או במינוח של זָ'אן יוּנְג "קלילות כוללת"). על כך ענה קונפוציוס "נכונים הם דבריו של יוּנְג".
המלומד הקונפוציאני גֶ'נְג שׂוֵ'אן מתקופת שושלת האן האמין כי זָ'אן יוּנְג היה בין יוצרי המאמרות, ביחד עם יֵן יֵן ובּוּ שָׁאנְג.
סינדרלה (סרט, 2015)
תקציר העלילה
בזמנה החופשי היא הייתה יוצאת ליער עם הסוס שלה עד שיום אחד פגשה אדם זר ביער בשם קיט (ריצ'רד מאדן) שמאוחר יותר מתגלה כנסיך. בהיותה לא מודעת לכך שהוא באמת נסיך, ובמחשבה שהוא רק עובד פשוט בארמון, אלה סוף סוף מרגישה שהיא פגשה את הנפש התאומה שלה. נראה כאילו גורלה עומד להשתנות כאשר הארמון שולח הזמנה פתוחה לנשף לכל הנשים הפנויות בממלכה, דבר זה מעורר את תקוותיה של אלה שוב. האם החורגת שלה אוסרת עליה להשתתף בנשף והורסת את שמלתה שקיבלה מאמא המנוחה. אבל, כמו בכל האגדות הטובות, תמיד יש מישהו שעוזר, ואישה חביבה שהיא הפיה הטובה, יחד עם דלעת ענקית וכמה עכברים, מכינים את סינדרלה לנשף: הדלעת הופכת לכרכרה והעכברים נהיים לסוסים לבנים המניעים את הכרכרה, האווז לרכב והלטאות למשרתים. בנוסף, היא מעניקה לאלה שתי נעלי זכוכית. הפיה אומרת לאלה שהכישוף יפוג בחצות. אלה מגיעה לנשף ומגלה שהמתלמד שפגשה ביער הוא בעצם נסיך. אלה כובשת את לבו של הנסיך ואחרי ריקוד באולם הנשפים הם מבלים ביחד ברחבי הארמון והגינה המלכותית. השניים מתאהבים אך אלה בורחת בחצות שכן הכישוף החל לפוג כפי שהתריעה הפיה. במהלך מנוסתה אלה מאבדת את אחת מנעלי הזכוכית.
הנסיך מוצא את הנעל ולאחר מות אביו המלך הוא סורק את הממלכה ביחד עם הדוכס הגדול ומפקד המשמר במטרה לחפש ולמצוא את הבחורה שלה שייכת הנעל. אמא החורגת של אלה מגלה שאלה היא היפהפייה מהנשף שלה שייכת נעל הזכוכית ונועלת אותה בעליית הגג. הנסיך מגיע לביתה של אלה ומשפחתה החורגת ושומע את אלה שרה בעצב. בניגוד להנחיות הדוכס, הנסיך מורה על שחרורה של אלה מעליית הגג ומדידת הנעל עליה. הוא מנסה את הנעל על אלה, הנעל מתאימה והוא מאשר שאלה היא היפהפייה מהנשף. הוא נישא לה בסוף הסרט ורואים את שניהם מתנשקים ממרפסת הטירה.
קרב מרתון
הרקע המדיני לקרב
בשנת 500 לפנה"ס פרץ מרד של הערים היווניות באיוניה, חבל ארץ בחוף המערבי של אסיה הקטנה, כנגד השלטון הפרסי. לבקשת העזרה שנשלחה על ידי המורדים לערים העיקריות ביוון באותה עת נענו רק אתונה וארטריה, בשלחן אוניות סיוע למורדים.
הנס ריכטר
חייו
ריכטר למד בקונסרבטוריון הוינאי, שם גילה עניין מיוחד בקרן, ופיתח את קריירת הניצוח שלו בכמה בתי אופרה באימפריה האוסטרו-הונגרית. הוא התרועע עם ריכרד וגנר בשנות ה-60' של המאה התשע-עשרה, ובשנת 1876 נבחר לנצח על הביצוע הראשון המלא של מחזור טבעת הניבלונגים של וגנר בפסטיבל ביירוית. בשנה שלאחריה עזר למלחין החולה כמנצח על סדרת קונצרטים חשובה מיצירות וגנר בלונדון, ומכאן ואילך נעשה לדמות מוכרת בחיי המוזיקה באנגליה. הוא הרבה להופיע בפסטיבלים מקהלתיים וניהל את תזמורת האלה (1899–1911) ואת התזמורת הסימפונית של לונדון, שאך זה נוסדה (1904–1911). באירופה עבד בעיקר בווינה, שם התעלה על המחלוקת המרה בין שוחרי וגנר לאלה של ברהמס והקדיש תשומת לב רבה ליצירות של ברהמס עצמו, ברוקנר ודבוז'אק. במקביל המשיך גם לעבוד בבירוית. בשנים הבאות התמסר בלב שלם להערצת המוזיקה של אדוארד אלגר, ואף ניאות לקבל את צ'ייקובסקי; פעם הניח את שרביטו והתיר לתזמורת לונדון לנגן את כל הפרק השני של הסימפוניה הפאתטית של צ'ייקובסקי ללא ניצוח. כיוון שלא חשש מעולם להתנסות למען המוזיקה שאהב, נתן את תמיכתו, כבן-סמכא, להפקה אנגלית של "הטבעת" בבית האופרה המלכותית, קובנט גארדן בשנת 1908.
קבוצת אברהם
היסטוריה
"הקרן הקיימת" החליטה להקים בכפר עציון יישוב קיבוצי, מתוך הנחה שרק חברה המבוססת על שיתוף, תוכל לקשיים הרבים שמעמידה התיישבות בהר, ומתוך הנחה שהמוסדות הלאומיים יכולים לעזור ליישוב כזה יותר מאשר להתיישבות פרטית. ומכיוון שהיה חשש כי הקשיים הגדולים שמערים ההר על מתיישביו ירתיעו אפילו קבוצות חלוציות, סברו כי למתיישבים דתיים יסייע הרגש הדתי של חידוש חיים באזור שבין ירושלים לחברון, שאליו כוונו הגעגועים הדתיים במשך כל הדורות.
מרכז קשר
מרכזי קשר בעולם
בבריטניה הוקם מרכז הקשר הראשון בסקוטלנד ב-1988, וכיום פועלים בה כ-350 מרכזים. המרכזים מופעלים כיום לרוב באמצעות גופים קהילתיים מקומיים שאינם ממוסדים, כגון הכנסייה המקומית. הגוף התומך במרכזים אלו הוא האגודה הלאומית למרכזי קשר.
בישראל פועלים 63 מרכזי קשר נכון ל-2010, בהם נפגשות לאורך השנה כ-2,000 משפחות עם יותר מ-4,000 ילדים.
אל האצולה הנוצרית של האומה הגרמנית
הקשר היסטורי
ב־15 ביוני 1520, הוציא האפיפיור לאו העשירי את הבולה האפיפיורית Exsurge Domine (קום אדוננו), שבה הוא איים על לותר בנידוי אם לא ייסוג מעמדתו בקשר לשטרי המחילה ודוקטרינות נוצריות אחרות. בחודש אוגוסט של אותה השנה התפרסמה המסכת.
על הדברים שידונו בוועידות
באותו קו מנחה, לותר מעלה לביקורת את כמות האנשים המשרתים את האפיפיור במדינת האפיפיור. הוא אומר ש"גם אם ניקח תשעים ותשעה חלקים מחצר האפיפיור ונשאיר רק מאית, עדיין תהא החצר גדולה מספיק כדי לענות על שאלות אמונה". הוא מוחה, שוב ברוח פוליטית, על הכסף הרב שמשלמת גרמניה לאפיפיורים ואף מאשים את האפיפיורות ברמאות בגביית הכסף, למשל שימושם באמתלה של גיוס כספים למסע צלב נגד העותמאנים לאחר כיבוש קונסטנטינופול.
דו (מחוז)
דו (בצרפתית: Doubs, בארפיטנית Dubs) הוא מחוז בצרפת בחבל פראנש-קונטה הקרוי על שם הנהר דו. המחוז הוקם ב-4 במרץ 1790 והוא אחד מ-83 המחוזות המקוריים שנוצרו לאחר המהפכה הצרפתית. ב-1816 מונבליאר סופחה למחוז. בירת דו היא בזאנסון.
תן לי סימן
רקע כתיבה
אתר המוזיקה הישראלי "חרסונסקי מיוזיק", סקר את השיר ואמר עליו כי: "לפי השיר הזה, יכול להיות שהיא נערת הפופ הכי חמה נכון לעכשיו, אבל היא לא תיכנס להיכל התהילה של הפופ המקומי. אני לא נסחף, כי היוצרים שכתבו לה את השיר הם יותר יצרנים לפי דרישה מאשר יוצרים מתוך אינטגריטי, לבטח כשמדובר בנערה בת 15."
מתחת לחוג הגדי
התסריט מבוסס על מחזה בשם זה מאת ג'וזף קולטון, שמבוסס על הרומן "מתחת לחוג הגדי" מאת הלן סימפסון (1937).
תקציר העלילה
צ'ארלס נפגש בבנק עם סאם פלאסקי (ג'וזף קוטן), אסיר משוחרר שהתעשר מעסקי נדל"ן לאחר שחרורו. סאם מציע לו עסקה לרכוש חלקה בכסף שייתן לו ואחר כך למכור לו. צ'ארלס מסכים למרות הסתייגותו של המושל.
צ'ארלס מבקש מסאם רשות "לשקם" את הנרייטה. הוא לוקח אותה לטיולים ומגביר את ביטחונה העצמי ומתחיל להתאהב בה. כל זה לא מוצא חן בעיני מילי שעוזבת את הבית אך הנרייטה לא מצליחה להשתלט על ניהול המקום.
עידית לוגיסטיקת מזון
עידית לוגיסטיקת מזון היא חברת הסעדה מקבוצת רשת מלונות דן. החברה נוסדה במסגרת מיזם "קשת טעמים", תחום פעילותה העיקרי היה הספקת שירותי מזון ל-26 בסיסים של צה"ל, במסגרת הפרטת מערך ההסעדה בחלק מן הבסיסים.
החברה הוקמה בשנת 2007 והחלה את פעילותה בעקבות זכייתה במכרז של צה"ל להפרטת מערך ההסעדה. במסגרת פעילות החברה, היא מספקת את שירותי ההסעדה באמצעות ארבעה-עשר מטבחים לכ-100 חדרי אוכל ב-26 בסיסים. החברה מספקת כ-35,000 ארוחות מלאות מדי יום לבסיסי צה"ל, ללקוחות הייטק, תעשייה ותקשורת. החברה מעסיקה באתריה השונים כ-600 עובדים.
בנוסף לשירותי ההסעדה לצה"ל, פועלת החברה גם ב ומספקת שירותי הסעדה לחברות וארגונים, וכן לאירועים פרטיים ועסקיים. בבעלות החברה 90% חברת בת "טיב וטעים", חברת הסעדה בוטיק המספקת שירותי הסעדה בעיקר במגזר העסקי הפרטי. לחברה מטבח מרכזי בטירת הכרמל המספק ארוחות לכל קבוצת ההסעדה של עידית.
שחף סיני שחור-ראש
הוא קרוי גם שחף סאונדרס על שם החוקר הווארד סאונדרס. בעבר נחשב למין יחיד בסוג Saundersilarus, אך כיום הוא משויך לסוג כרויקוצפלוס.
קרב דוברו פולה
החזית המקדונית
לאחר הכרעת המערכה על סרביה לטובת מעצמות המרכז, התקדמו הכוחות הבולגריים והגרמניים במהירות לכיוון סלוניקי, שבה התרכזו כוחות מדינות ההסכמה שעיקרם צרפתיים ובריטיים. באמצע 1916 התייצב קו החזית המקדונית והחלה מלחמת התשה. ביולי 1917 הצטרפה ממלכת יוון ללחימה לצד מדינות ההסכמה, ויחסי הכוחות החלו לנטות לרעת מעצמות המרכז.
מהלך הקרב
ב-14 בספטמבר בשעה 07:00 החלה הרעשה ארטילרית כבדה על קווי הבולגרים בגזרת דוברו פולה. ההפגזה גרמה נזקים כבדים לתעלות הקשר שחיברו בין המוצבים השונים והתנועה ביניהם הפכה כמעט בלתי אפשרית. במשך כל היום הפציצו ללא הרף מטוסי מדינות ההסכמה, להם הייתה עליונות אווירית, את הכוחות הבולגריים. בערב החלה מתקפת גישוש של כוחות רגלים על דוברו פולה, אך היא נהדפה באש מקלעים ורימונים בולגרית. בשלב זה הזעיק הגנרל פרידריך פון שולץ כוחות עתודה.
יוסף אלרון
קריירה כשופט
במרץ 1994, לאחר 8 שנים שבהן עסק בעריכת דין, התמנה לשופט בבית משפט השלום בחיפה; וביולי 2003 מונה לשופט בבית המשפט המחוזי בחיפה ועסק בעניינים אזרחיים, מנהליים ופליליים. החל משנת 2005 דן כאב בית דין במגוון רחב של כתבי אישום בעבירות חמורות ועמד בראש הרכבי תיקי פשע חמור וערעורים פליליים. בשנת 2010 השתתף השופט אלרון בתוכנית "השופט כמנהל" של הפקולטה לניהול באוניברסיטת תל אביב, ובשנת 2012 נטל חלק בתוכנית הכשרה לנשיאים ולסגני נשיאים, אף היא מטעם הפקולטה לניהול באוניברסיטת תל אביב. במרץ 2012 קודם לכהונת סגן נשיא בבית המשפט המחוזי בחיפה, ולאחר פרישתו של סגן הנשיא, השופט אילן שיף, היה אחראי, בין היתר, על המחלקה הפלילית בבית המשפט המחוזי. ב-4 ביולי 2013 החל לכהן כנשיא בית המשפט המחוזי בחיפה.
עמדותיו ופסיקותיו
בהיותו נשיא בית המשפט המחוזי בחיפה, השופט אלרון הביע דאגה ביחס לחוסר האמון השורר בציבור כלפי מערכת המשפט, וחזר והצהיר שיש לחתור להשבת אמון הציבור, שבו תלוי עצם קיומה. בהזדמנות אחרת אמר, כי לא די בשיפור הממשק המנהלי שבין ציבור המתדיינים ועורכי הדין לבין בית המשפט, וכי גם השופטים צריכים לחתור לשיפור בתפקודם. עוד ציין, כי גם לעורכי הדין תפקיד חשוב בהשבת אמון הציבור במערכת.
משפט וחברה
השופט אלרון שב ומדגיש את חשיבות הקשר של מערכת המשפט עם האזרח. לא אחת הוא ציין כי חשוב להבין איך הדברים נראים מנקודת מבטו של אותו אזרח, שעבורו "המפגש עם בתי המשפט הוא, לא פעם, מפגש טעון ומרגש, ולעיתים המפגש הדרמטי בחייו", לדבריו. בשל גישה כללית זו השזורה בפסיקותיו, שבהן הוא מקפיד להעצים את האזרח בהתמודדותו מול רשויות המדינה ובהגנה על זכויותיו בכל תחומי המשפט, תואר השופט אלרון כ"שופט בעל רגישות אנושית".
במקרה אחר, העניק השופט אלרון באופן חריג רשות ערעור בגלגול שלישי לאדם נכה שביקש לבטל קנסות חנייה שניתנו לו, ובית המשפט המחוזי הטיל עליו לשלם הוצאות משפט נוספות מאחר שסבר כי מדובר ב"הליך סרק" – השופט אלרון ביטל את ההוצאות שהוטלו על המערער תוך שעמד על זכותו למצות את ההליך המשפטי בעניינו.
זכויות נחקרים ונאשמים
באותו עניין, הדגיש השופט אלרון את חובת ההגינות המוטלת על רשויות החקירה והתביעה, שמתוקפה עליהן למסור לנאשם, בין היתר, תמלילים מתוקנים של חקירות ושיחות מוקלטות הנמצאים בידיהם – וזאת לכל אורך ההליך הפלילי בעניינו.
ענישה
על מגוון רחב של עבירות כתב שיש להחמיר בעונשן. כך לגבי פגיעה בקטינים בתוך המשפחה, שלגביה כתב: "הענישה המחמירה בשל עבריינות המין בתוך המשפחה, המבוצעת על ידי דמויות בעלות סמכות בתוך התא המשפחתי, מבטאת סלידה עמוקה מהניצול של המבנה המשפחתי, שבבסיסו הורים ואחים בוגרים לעומת ילדים רכים בשנים התלויים באופן כמעט מוחלט בדמויות המשמעותיות במשפחה". לדבריו, גם "כאשר גורם אחר במשפחה זוכה למעמד דומה [לזה של הורה], ומנצלו לשם פגיעה מינית בבן-בת משפחה, השיקולים שבבסיס הצורך בענישה מחמירה ומרתיעה נותרים בעינם". במקרים נוספים, שהתייחסו לעבירות של שימוש בנשק והריגה בתאונת דרכים, הוביל להחמרה בענישה והביע עמדה ברורה בעד ענישה מחמירה.
משפט מנהלי וחוקתי
בהרכב המורחב שדן ב"פשרת האוזר", שבמסגרתה נערך תיקון בחוק יסוד במסגרת הוראת שעה, השופט אלרון הסתייג באופן נחרץ מהעברת ביקורת שיפוטית על חוקי יסוד, ובפרט, מהשימוש בדוקטרינת השימוש לרעה. לדבריו:
משפט אזרחי
במקרה אחר קבע השופט אלרון כי כאשר רשויות המדינה משתהות בפינוי ברי-רשות במקרקעין ציבוריים ומייצרות חוסר בהירות באשר לחוקיות ההחזקה במקרקעין, הדבר עשוי למנוע מהן לגבות דמי שימוש בגין ההחזקה בהם – וזאת בין היתר מתוקף חובת ההגינות המוגברת החלה עליהן.
ווקלוז
ווקלוז (בצרפתית: Vaucluse, באוקסיטנית Vauclusa או Vau-Cluso) הוא מחוז בדרום מזרח צרפת בחבל פרובאנס-אלפ-קוט ד'אזור הנקרא על שם מעיינות פונטיין דה ווקלוז. המחוז נוצר ב-8 בדצמבר 1793 ובירתו היא אביניון.
קניון האמירויות
בין הרשתות להם יש חנויות בקניון נמנים צ'יזקייק פקטורי, האגן דאז, קרפור, מרקס אנד ספנסר וכן רשתות רבות נוספות.
ריווי חמצן בדם
יחס
רמת הריווי מוגדרת כיחס בין ההמוגלובין המחומצן בדם לבין סך ההמוגלובין (מחומצן + לא מחומצן). בדרך כלל נמדדת רמת ריווי החמצן הפריפריאלית.
אבחנה וטיפול
רמת הריווי נמדדת באחוזים, המצב התקין הוא בין 96%-99%. רמת ריווי חמצן נמוכה מ-95% מחייבת בירור הגורם לכך, בדרך כלל החולה יועבר לטיפול והשגחה בבית חולים. רמות חמצן מתחת ל-80% עלולות לפגוע בתפקוד האיברים ויש להתייחס לכך כמצב מסכן חיים.
המפלגה המאוחדת
רקע
המפלגה הוקמה ב-1924 בידי מוחמד תאופיק נאסים פאשא וקבוצה של משכילים תומכי מלוכנות המשולבת באסלאמיזם, ביניהם איש האחים המוסלמים מוחמד חמיד אבו אל-נאסר והפוליטיקאי עלי מאהר שהגיע ממפלגת אל-ופד. קבוצת המייסדים נהגה להיפגש במסגד אל-אזהר שבקהיר. לאורך שנות פעילותה קיבלה המפלגה תמיכה כלכלית מפואד הראשון, מלך מצרים וכן נטען כי קיבלה תמיכה מסוכנים בריטים על מנת לפגוע בפעילי תנועות שמאל רדיקליות. למרות מאמצי המפלגה לבנות מפלגת ימין שמרנית מובילה המפלגה לא הצליחה להגיע להישגים משמעותיים ולא הצליחה לקדם מטרות דתיות. למרות זאת ניהלה המפלגה שותפות עם חסן אל-בנא בין היתר במלחמה במלחמה אידואלגית בקופטים וברעיונות מערבים. אף על פי שהמפלגה מעולם לא זכתה להצלחה גדולה בקלפי ובשיאה זכתה ב-10 מושבים, היא הצליחה להקים שלוש פעמים ממשלה בראשותה עקב תמיכת מועמדים עצמאים רבים. עקב כך הנהיגה את הממשלה בשנים 1933 - 1936 אז התפרקה ופעילה התפצלו בין האחים המוסלמים למפלגת אל-ופד.
מרכוס פייזר
קריירה
ביוני 2007 חתם במכבי תל אביב לשתי עונות; פתח בחמישייה הראשונה באופן כמעט קבוע, והגיע עם הקבוצה לשלב הטופ 16, במהלכו נפצע בצורה קשה בברך נגד אולימפיאקוס היוונית, ונאלץ לסיים את העונה. פייזר רשם בעונה זאת ממוצעים של 13.8 נקודות ו-4.7 ריבאונדים למשחק. לאחר פציעתו הודיעה הקבוצה לשחקן על שחרורו. במקומו הוחזר מורילו בקר. ב-2008, עם חזרתו של פיני גרשון למכבי תל אביב, הוחזר גם פייזר הפצוע. פייזר חזר מהפציעה במהלך הפגרה למשחק האימון מול פרנקפורט. ב-28 בינואר שוחרר פייזר ממכבי תל אביב, לאחר שלא הרשים אחרי הפציעה שלו. ב-7.2.09, חתם פייזר בקבוצת ארסיבו מפוארטו ריקו.
ג'וש אריה
קורות חיים
אריה נולד בארצות הברית לאב ישראלי שהיגר לארצות הברית. הוא החל לשחק פוקר בגיל 19 כשהיה נוסע לשחק בבתי קזינו בסביבת מגוריו. הטורניר הראשון בו נכנס לכסף היה טורניר Limit טקסס הולדם במסגרת אליפות העולם בפוקר בו הוא גם זכה בצמיד הראשון שלו ובפרס של 202.8 אלף דולר.
סיפורו של הנזיר
הסיפורים הם אודות הדמויות הבאות:
הלכות פסוקות
הוצאה של השלמות לחלקים החסרים בכ"י ששון בשם הלכות פסוקות מן הגניזה פורסמה בשנת תשע"ד על ידי ד"ר יהונתן עץ חיים בהוצאת מוסד הרב קוק. בנוסף לכרך זה, מהדורה חדשה ושלימה של הספר הלכות פסוקות כולו בארבעה כרכים פורסמה על ידי מוסד הרב קוק בההדרת ד"ר יהונתן עץ חיים והושלמה בשנת תשע"ט.
Rough
Rough (בעברית: מחוספס) הוא אלבום האולפן השלישי של הזמרת-יוצרת האמריקאית טינה טרנר. האלבום יצא לאור בספטמבר 1978, על ידי חברת התקליטים EMI בבריטניה, אריולה רקורדס במערב גרמניה ויונייטד ארטיסטס בארצות הברית.
החקלאות בישראל
נתונים מספריים
בשנת 1979, היוותה החקלאות כבר פחות מ-6% מהתמ"ג, ב-1985 5.1%, ב-1991 2.7%, וב-2011 הגיעה ל-1.7%. בשנת 1995, היו 43,000 משקים בגודל ממוצע של 13.5 דונם, כאשר 19.8% מהם היו קטנים יותר מדונם אחד, 75.7% היו בגודל של 1 עד 9 דונם, 3.3% היו בין 10 ל-49 דונם, 0.4% היו בין 50 ל-190 דונם, ורק 0.8% היו גדולים יותר מ-200 דונם.
באמצע שנות החמישים כלל המועסקים בחקלאות בישראל עמד על כ-15% מכוח העבודה. לעומת זאת בשנת 2019 עובדים בישראל כ-30,000 איש במקצועות החקלאות, ושיעורם עומד על פחות מ-1% מכוח העבודה. על פי תמהיל הייצור החקלאי 2019 – 60% מהענפים הם צמחיים (מטעים וירקות, גידולי שדה, ומרעה), ו-40% עופות לביצים ובשר, בקר (לחלב ולבשר), צאן ודיג.
גידולים
גידולי שדה בארץ כוללים חיטה, דורה ותירס. מתוך 215,000 דונם של קרקע, 156,000 דונם מהם הם גידולי חורף.
בעלי חיים
כ-60% מתנובת החלב הארצית באים מלמעלה מ-180 משקים שיתופיים – קיבוצים ומושבים שיתופיים. לאלה יש עדרים גדולים, המונים כל אחד בממוצע 300 פרות חולבות. כ-38% מתנובת החלב הכללית מיוצרים בכ-1,400 משקים משפחתיים, המצויים בתוך כ-135 מושבים.
פירות וירקות
ישראל היא אחת מהיצרניות והמייצאות המובילות בעולם בפירות הדר. פירות אלו כוללים תפוזים, אשכוליות, קלמנטינות ופומלית, שהיא הכלאה של אשכולית ופומלה שפותחה בארץ.
תערוכות חקלאות
תערוכת אגריטק מתקיימת בישראל אחת לשלוש שנים. יעודה הוא הצגת טכנולוגיות חקלאיות ישראליות ובין-לאומיות.
טענות בעד ונגד תמיכה ממשלתית ייחודית בחקלאות
עיקר הטענות בעד תמיכה ממשלתית ייחודית בחקלאות מתמקדות בחקלאות של גידולי שדה ובמרעה, ואילו הטענות העיקריות נגד תמיכה ממשלתית ייחודית בחקלאות מתמקדות בענפי הרפת והלול – בטענה שאין הצדקה לתמוך בהם יותר מאשר בענפי תעשייה אחרים.
היערכות משרד החקלאות
נושא הגידולים החקלאיים והסתגלותם לשינויים בתנאי האקלים הוא נושא מורכב מאוד. מגוון של צמחים ואורגניזמים (ידידותיים או מזיקים), שלכל אחד פיזיולוגיה ייחודית ותגובה שונה לתנאי אקלים וסביבה, ומערכות הקרקע והמים שסובבות אותם.
בישראל התקיים מחקר לגבי חיטה הגְדֵלָה ללא השקיה שֶצָפָה ירידה ביבול בעקבות ירידת כמות המשקעים והשפעה משמעותית של תפרוסת המשקעים.
רנדום האוס
היסטוריה
בשנת 2003, הוציאה לאור את הספר "צופן דה וינצ'י", אחד מרבי המכר הגדולים בכל הזמנים, שמכר למעלה מ-80 מיליון עותקים. נגד "רנדום האוס" והסופר דן בראון הוגשו מספר תביעות על הפרת זכויות יוצרים. הסופר לואיס פרדו טען שהעתיק משני ספרים קודמים שכתב, "בתו של האלוהים" ו"מורשת דה וינצ'י". פרדו ביקש מבית המשפט המחוזי בניו יורק לקבוע, שהספר מפר את זכויות היוצרים שלו, ולפסוק לטובתו פיצויים בהיקף של 150 מיליון דולר. התביעה נדחתה באוגוסט 2005 ובפסק הדין נכתב כי "אין כל דמיון מהותי בין 'צופן דה וינצ'י' לספריו של פרדו", "שני הספרים כתובים בסגנון של ספר מתח שהתפאורה שלו היא העולם הדתי, אבל רעיונות ונושאים ספרותיים כלליים אינם מוגנים על ידי חוק זכויות היוצרים". תביעה נוספת הוגשה על ידי ההיסטוריונים מייקל בייג'נט וריצ'רד לי, בבית משפט בלונדון, במסגרתה נטען כי בראון השתמש במוטיב מרכזי, המורכב מ-15 מרכיבים המצוינים בספרם "דם קדוש, גביע קדוש", שהוציא לאור כבר ב-1982, ספר היסטוריה, פסאודו-מדעי ולא מותחן. באפריל 2007 נדחתה גם תביעה זו.
ספרי ההוצאה
בשנת 2006 רכשה את זכויות התרגום לאנגלית של הביוגרפיה של אריאל שרון.
אייכמן בירושלים
קבלה וביקורת
יעקב רובינסון פרסם את אחת הביקורות הראשונות כנגד ספרה של ארנדט, ספר בשם "העקוב למישור: יהודי אירופה בפני השואה לאור האמת ההיסטורית ומשפט אייכמן בירושלים לפי הנוהג הבינלאומי". רובינסון הציג את עצמו כמומחה למשפט בינלאומי, והשמיט את עובדת היותו עוזר התביע במשפט.
ארנדט זכתה לביקורת גם בצורת תגובות למאמריה במגזין הניו יורקר עצמו, בו פרסמה את הדו"ח לראשונה. מקרה אחד פורסם שבועות ספורים לאחר פרסום מאמריה במאמר מאת מייקל מוסמאנו, עד ההגנה, "Man With an Unspotted Conscience" ("אדם בעל מצפון ללא רבב"), שטען כי ארנדט נפלה קורבן לדעות הקדומות שלה שהפכו את עבודתה לא-היסטורית. מוסמאנו גם ביקר אותה ישירות על כך שהתעלמה מהעובדות שהוצעו במשפט בכך שקבע כי "הפער בין מה שהעלמה ארנדט קובעת, לבין מה שהעובדות שנקבעו, מתרחש בתדירות כה מטרידה בספרה, עד שקשה להתקבל כעבודה היסטורית מהימנה." עוד אמר כי ארנדט ואת פועלה על דעותיה הקדומות נגד האוזר ובן-גוריון. מוסמאנו טען כי ארנדט חשפה לעיתים קרובות כל כך את דעותיה הקדומות עד שלא ניתן לעמוד את חיבורה כמהימן.
ארנדט הסתמכה רבות על ספרו של ה"ג אדלר (HG Adler) "Theresienstadt 1941-1945. The Face of a Coerced Community" ("טרזיינשטט 1941–1945. פניה של קהילה כפויה"), אותו קראה בכתב יד. אדלר הוכיח אותה על דעותיה על אייכמן במאמרו "מה חנה ארנדט יודעת על אייכמן והפתרון הסופי?" שהתפרסם בשבועון היהודי "Allgemeine Wochenzeitung der Juden in Deutschland"  ב-1964.
חוקת דרום אפריקה
משא ומתן
הדיון בכינון חוקה חדשה ובלתי מפלה לדרום אפריקה היה חלק בלתי נפרד של המשא ומתן לסיום האפרטהייד בדרום אפריקה. אחת מנקודות המחלוקת נסבה סביב התהליך שבמסגרתו תכתב ותאושרר החוקה: הקונגרס הלאומי האפריקאי דרש שהיא תכתב על ידי מועצה מכוננת שתבחר באופן דמוקרטי, ואילו המפלגה הלאומית הלבנה חששה כי תהליך שכזה עלול לקפח את זכויות המיעוטים, והציעה שהחוקה תנוסח במשותף על ידי שתי המפלגות, ולאחר שתזכה בתמיכת שתיהן תאושרר במשאל עם.
סקומברן זריז
הרגלי תזונה
הסקומברן הזריז נוהג לצוד את טרפו במרדף במים פתוחים, בסמוך לשוניות וגם בקרבה לחוף. הוא מסוגל לבתר בקלות את טרפו באמצעות שיניו החדות.
דיג
הסקומברן הזריז הוא מקרל נחשק מאוד באזור תפוצתו במערב האוקיינוס ההודי. דייגים חובבים דגים את הסקומברן הזריז מסירות בשיטת הטרולינג: גרירת דג או דמוי-דג כמה עשרות מטרים מהסירה תוך כדי שיט איטי; באמצעות הטלת דמוי-דג באמצעות חכה מהחוף וגרירתו חזרה; או באמצעות משיכת דמוי-דג שוקע מקרקעית הים ושחרורו בתנועות הקפצה. שיטות אלו מעוררות את יצר התקיפה אצל הסקומברן הזריז, משום שהן מדמות תנועת דג פצוע באמצעות תנודות שדמוי-הדג מחולל במים. הדג פופולרי מאוד בקרב דייגים חובבים בישראל. דיג מסחרי בעיקרו מתבסס על רשתות דיג אנכיות ומערך חכות. בהיבט השימור, המין קרוב לסיכון בשל ערכו המסחרי הגבוה וטעמו הנחשק של הדג שהוביל לדיג יתר באזורים רבים בתחומי תפוצתו.
הנבואה (סרט, 2009)
עלילה
כיילב ואבי יישובים במכונית מחוץ לבית ומתעוררים לרחשים הטלפתיים מהזרים המתקרבים למכונית ומפחידים את הילדים, שקוראים לעזרת ג'ון. לשאלתו של ג'ון מה הם רצו עונה כיילב כי כולם דיברו בבת אחת אולם אבי הבינה כי הם אמרו "שאנחנו יכולים לבוא איתם אם אנו בוחרים בזאת" (הכוונה - לנטישת כדור הארץ). ג'ון מנסה להתחקות אחר הזרים, רודף אחרי אחד מהם ועם אקדחו השלוף שואל "מה אתם רוצים מבני", הזר פונה אליו, פוער את פיו ואור לבן חזק בוהק ומאיר את כל היער. ג'ון ודיאנה מנסים להבין מדוע הזרים עוקבים אחריהם ומבינים כי סוף האנושות יגיע למחרת, זאת גם הסיבה להיעדר הקואורדינטות באסון האחרון. אבי צובעת את הציור שג'ון הביא מביתה של לוסינדה. היא צובעת בצהוב-כתום חלק מהציור ומכריזה עליו שהוא השמש. ההכרזה מביאה את ג'ון לחזור ל-MIT ולבדוק מאמר על פעילות סולרית או להבה סולרית חריגה אשר מהווים אזהרה למה שצפוי בהמשך.
אלישה פוקס
ויקטוריה קרופורד (באנגלית: Victoria Crawford; נולדה ב-30 ביוני 1986 בפונטה ודרה ביץ', פלורידה, ארצות הברית), הידועה יותר בשם הבמה שלה אלישה פוקס (באנגלית: Alicia Fox), היא דוגמנית ומתאבקת מקצועית. היא מוכרת בעיקר בשל תקופתה בארגון ההיאבקות WWE.
זכייה באליפות הדיוות
ב-"Fatal 4-Way", פוקס התחרתה בקרב מרובע נגד אלופת הדיוות איב טורס, גייל קים ומאריס. היא הצמידה את מאריס לספירת 3 כדי לזכות באליפות הראשונה שלה.
ממסר
מִמסר או מגען הוא התקן המכיל מפסק וסליל. כאשר זורם זרם בסליל, הסליל יוצר שדה מגנטי, הגורם לתנועה המועברת למפסק, והמפסק עובר ממצב למצב בהתאם לסוג הממסר. בין חיבורי הסליל לחיבורי המפסק מתקיימת.
קרל ברנדט
במלחמת העולם השנייה
בשל קנוניה על רקע יחסי יריבות ואיבה ששררו בינו לבין רופאו האישי האחר של היטלר, ד"ר תאודור מורל, פוטר ברנדט מתפקידו כרופאו של היטלר. בימיה האחרונים של המלחמה, ב-16 באפריל 1945, נעצר ברנדט בידי הגסטפו, ככל הנראה מכיוון שלהיטלר הודלף כי ברנדט העביר את משפחתו לתורינגיה. היטלר התפרץ בחמת זעם ואמר שברנדט בחר לו מקום העומד להיכבש על ידי בעלות הברית המערביות וכי זוהי בגידה. בהוראת היטלר ימים אחדים לפני התאבדותו, דן בית משפט בברלין בראשותו של מנהיג הנוער ההיטלראי, ארתור אקסמן, את ברנדט לעונש מוות באשמת בגידה. הימלר עיכב את ביצוע גזר הדין בטענה שאין עדויות מספקות להכחת אשמתו. שוחרר בהתערבות ידידו, אלברט שפר, והצליח להגיע לפלנסבורג בצפון גרמניה. שם נעצר יחד עם ממשלת פלנסבורג ב-2 במאי 1945.
ז'ירונד
ז'ירונד (בצרפתית: Gironde, באוקסיטנית Gironda) הוא מחוז בצרפת בחבל אקיטן החדשה הנקרא על שם שפך הנהר ז'ירונד במקום בו פיות הנהרות גארון ודורדון מתמזגים. המחוז הוקם ב-4 במרץ 1790 והוא אחד מ-83 המחוזות המקוריים שנוצרו לאחר המהפכה הצרפתית. ז'ירונד נוצר מתוך חלקים של המחוזות ההיסטוריים גיין וגסקוניה. בין השנים 1793 ל-1795 המחוז נקרא Bec-d'Ambès כדי שלא יהיה משויך עם הז'ירונדינים. בירת ז'ירונד היא בורדו.
עד סוף שנת 2015 השתייך המחוז לחבל אקיטן.
שיווי משקל אפסילון
בתורת המשחקים, שיווי משקל אפסילון () הוא פרופיל אסטרטגיה שמקיים בקירוב את התנאי של שיווי משקל נאש. \varepsilon הוא מספר המייצג את הקרבה לשווי המשקל במשחק שבו לא מתקיים שווי משקל נאש מדויק, והוא יכול להיות קטן כפי רצוננו. שיווי משקל-ε נפוץ בעיקר במשחקים אקראיים, שעלולים להיות בעלי אורך אין סופי.
המזלג, המכשפה והתולעת
המזלג, המכשפה והתולעת כולל הן דמויות חדשות והן דמויות ישנות אשר כבר הוזכרו בסדרה המקורית, ומספר על האתגרים הרבים שעומדים בפני אראגון וספירה כשהם מקימים מחדש את מסדר רוכבי הדרקונים בביתם החדש הרחק ממזרח לאלגזייה.
Donda
רקע והכרזה
במהלך מסיבות ההאזנה של האלבום נחשפו הופעות אורח כולל פושה טי, דון טוליבר, דה ויקנד, ליל בייבי, בייבי קים, טראוויס סקוט, ליל יאכטי, פלייבוי קרטי, ליל דורק, קיד קאדי, יאנג ת'אג, כריס בראון, רודי ריץ', קונוויי דה משין, וסטסייד גאן, ג'יי אלקטרוניקה, פופ סמוק, מרילין מנסון, דה-בייבי, ג'יי זי, סאנדיי סרביס קוואייר, שיק לוץ', סטיילס פי, סילינה ג'ונסון, ג'יידאקיס, פאביו פוריין, Francis and the Lights, וורי, דה וורלד פיימוס טוני ויליאמס, קייסי ו-070 שייק.
בישופות פרדן
הקמה
הבישופים, ומכאן גם הנסיכים-הבישופים, נבחרו על ידי מועצת הקתדרלה. אולם האפיפיורים ניסו להשפיע על הבחירות ולעיתים הצליחו לגרום למועמדים שלהם להיבחר. מועמדים כאלה, שבדרך כלל לא היו מקומיים, לא נהנו מתמיכה מקומית ונראו.
הקסבה באלג'יר
הרובע
"המסגד הגדול" (الجامع الكبير; Jamaa-el-Kebir - בתצלום האוויר, מס' 1) הניצב על חוף הים הוא העתיק בעיר. הוא הוקם ב-1097, כפי שמעידה עליו כתובת הקבועה במינבר. המינרט נוסף לו ב-1324 והוא שופץ וחודש פעמים רבות במשך השנים, וב-1840 נוספה לו ארקדה בצידו החיצוני. פנים המבנה רבוע ומחולק למעברים על ידי עמודים הנושאים קשתות מוריות.
חתול ספרייה
דוגמאות מודרניות
בשנת 1745 פרסמה יליזבטה, קיסרית רוסיה צו להעביר חתולים לחצרה. צאצאיהם של חתולים אלה חיים כיום במוזיאון הארמיטאז' הממלכתי.
בנוסף, חתולים נמצאים לעיתים קרובות בחנויות ספרים עצמאיות ברחבי ארצות הברית.
קוואמה נקרומה
קוואמה נקרומה (Kwame Nkrumah; 21 בספטמבר 1909 – 27 באפריל 1972) היה מנהיג אפריקאי אנטי-קולוניאלי, מייסדה ונשיאה הראשון של גאנה המודרנית, ואישיות בעלת השפעה פאן-אפריקאית במאה העשרים. נקרומה נחשב לאבי האומה של גאנה ולדמות מפתח במאבק למען עצמאות מדינות אפריקה.
פילוסופיה פוליטית
נקרומה תמך בפאן-אפריקניות, ובייחודיות של ההיסטוריה והתרבות האפריקאיות. הוא ראה את הקפיטליזם כהתפתחות של הפיאודליזם האירופאי ואת הפיאודליזם עצמו כסוג של עבדות, מאחר שראה בהבדל המעמדי שיוצרות שתי גישות אלו כפתח לאפליה ולעבדות מודרנית. הפילוסופיה הפוליטית של נקרומה התבססה על ערכים של הומניזם מסורתי באפריקה ושאבה רבות מהמרקסיזם. בדומה לגישה המרקסיסטית, נקרומה הכיר בעליונותו של החומר. על פי גישה זו, כישות חברתית, יש לספק לאדם את התנאים הסביבתיים הבסיסיים, על מנת שהחברה תוכל לתפקד באופן תקין. על פי הגישה המרקסיסטית בה נקרומה האמין, גישות סוציאליות אשר יוצרות הפרדה בין הנפש לגוף או מכחישות את עליונות המוח ומערכת העצבים, אינן מדעיות. נקרומה הסתכל על הסביבה ועל הטבע של היחסים הסוציאליים בחברה, כמרכיב המרכזי הקובע את מצבו של האדם.
השפעות תרבותיות
בניגוד לתקופה הקולוניאלית, נקרומה פעל לשפר את מעמד האישה בגאנה. בתקופה הקולוניאלית לא היו נשים במועצה המחוקקת בגאנה, והשפעת הנשים במדינה הייתה מועטה. לעומת זאת, בתקופת שלטונו הייתה לראשונה שופטת בגאנה ולראשונה צורפו לפרלמנט נשים. בנוסף, נקרומה דאג להקמת מועצת התרבות. מטרת מועצה זו הייתה לתמוך ולעודד פעילות אמנותית ותרבותית, שאותה רצה נקרומה להפיץ ברחבי גאנה. נקרומה סבר, כי הבעיה התרבותית בגאנה נובעת משיטת החינוך הקולוניאלית. תחת שיטה זו, אפריקאים רבים אשר סיימו את לימודיהם באקדמיות אפריקאיות לא הכירו את התרבות וההיסטוריה האפריקאית כנדרש. על כן, נקרומה שילב בתוכנית הלימודים הוראת היסטוריה ולימודי תרבות אשר היו חסרים קודם לכן. בשנת 1960, הממשלה הקימה את קרן החינוך של גאנה, על מנת להקים עוד בתי ספר ולגייס מורים נוספים. קודם לכן בשנת 1948, הוקמה אוניברסיטה בחוף הזהב כשלוחה של האוניברסיטה בלונדון. נקרומה שאף להפרדה בין התכנים המועברים באוניברסיטה בחוף הזהב לאלו בלונדון, כך שיתמקדו יותר בתרבות האפריקאית. אנשי האקדמיה ראו במעשיו של נקרומה כהתערבות בחופש האקדמי וביקרו אותו על כך.
משפחתו
אביו של נקרומה, נגולומה (Ngolomah), היה צורף במקצועו ומתואר כאדם בעל אופי חזק, נחמד לבריות וגאה בילדיו. הוא היה פוליגמיסט, והיו לו מספר נשים וילדים חוץ מנקרומה. נגולומה נפטר בשנת 1927, אותה השנה בה נקרומה התחיל את לימודיו במכללה להכשרת מורים שבאקרה, בירת גאנה. אמו של נקרומה, ניאניבה (Nyaniba), הייתה חקלאית, סוחרת וחברת שבט האקאן בדומה לבעלה. נקרומה היה ילדה היחיד של ניאניבה והקשר ביניהם היה קשר חזק. אף על פי שהיה ילד יחיד להוריו, היו לנקרומה מספר אחים ואחיות למחצה, שאיתם הוא גדל והעיד כי היה מחובר אליהם מאוד.
שחייה בישראל
1933
עם חנוכת בניין ימק"א ירושלים באפריל 1933 נחנכה גם בריכת השחייה שהיוותה חלק ממתחם הספורט החדש והיא למעשה בריכת השחייה הראשונה בישראל באורך 20 מטר, שהייתה אף מקורה.
1966
במשחקי אסיה שנערכו בבנגקוק בשנת 1966 זכתה נבחרת ישראל ב-6 מדליות, 4 מדליות כסף: איבונה טוביס, אברהם מלמד, גרשון שפע ובמשחה שליחים 4x100 מטר מעורב לגברים (יורם שניידר, גרשון שפע, אברהם מלמד ומשה גרטל) ו-2 מדליות ארד: איבונה טוביס וגרשון שפע.
1974
במשחקי אסיה שנערכו בטהראן 1974 זכה דן ברנר במדליית זהב במשחה ל-100 מטר חופשי, שהיה ההישג הטוב ביותר של שחיין ישראלי ובמדליית ארד במשחה ל-200 מטר חופשי.
1978
לראשונה משתתפים שחיינים מישראל באליפות העולם בשחייה. האליפות נערכה בברלין 1978 והשתתפו בה אמיר גניאל, ניר שמיר, רון קרמן וזוהר וייס. הרביעייה הישראלית מסיימת במקום 13 בשני משחי השליחים.
1980
מדינת ישראל מצטרפת לחרם האמריקאי על מוסקבה 1980 ובכך נמנע מאמיר גניאל, רון קרמן וניר שמיר להשתתף במשחקים האולימפיים.
2008
בבייג'ינג 2008 השתתפו גל נבו, תום בארי, אלון מנדל, נמרוד שפירא בר אור, גיא ברנע, איתי צ'מה ואניה גוסטומלסקי באולימפיאדה השנייה שלה. בזמן שהותו בבייג'ינג, התבשר אלון מנדל על מות אביו שנהרג בתאונה בביתו. לאחר התייעצות עם בני משפחתו, החליט להישאר בסין ולהשתתף בתחרות.
2016
בריו דה ז'ניירו 2016 השתתפו גל נבו, יעקב טומרקין, זיו קלונטרוב ורביעיית שליחות ישראלית השתתפה לראשונה במשחקים האולימפיים וסיימה במקום 16, אנדראה מורז, עמית עברי, קרן זיבנר וזוהר שיקלר.
2023
בינואר 2023 הגיע לישראל טום ראשטון מקנדה לאמן את נבחרת ישראל.
מרכזי שחייה תחרותית בישראל
אף על פי ששחייה היא תחביב נפוץ בישראל, מספר הבריכות האולימפיות מצומצם למדיי, ומספר הבריכות המותאמות לתחרויות בגודלן, עומקן, ומספר המקומות לקהל קטן במיוחד. לרוב בריכות השחייה הקיימות המשמשות לאימונים, משמשות במקביל גם את הציבור הרחב. בריכות אולימפיות מסוימות נפתחו גם בפארקי מים ומוסדות ציבוריים כמו ״בית הלוחם תל אביב״ ולכן לא משמשות את השחייה התחרותית. חלק מהשחיינים הישראליים המקצועיים המובילים מתאמנים בחו"ל, לרוב באוניברסיטאות בארצות הברית המציעות תוכניות אימונים ותחרויות לשחיינים. עם זאת קיימים בישראל מספר איגודי שחייה שמתאמנים בבריכות מקומיות, חצי אולימפיות ואולימפיות וחלק מהבריכות אירח תחרויות לחובבנים ומקצוענים לנוער ולבוגרים ואף תחרויות בינלאומיות ותחרויות במסגרת המכביה.
בין בריכות השחייה האולימפיות המקורות שבישראל ניתן לציין את בריכת האוניברסיטה בתל אביב, בריכת הטכניון בחיפה, בריכת בית לברון באשדוד ועוד.
ולדימיר טאטלין
ולדימיר יבגראפוביץ' טאטלין (ברוסית: Владимир Евграфович Татлин; 28 בדצמבר 1885 (על פי הלוח הגרגוריאני; על פי הלוח היוליאני נולד ב-16 בדצמבר) – 31 במאי 1953) היה צייר ואדריכל רוסי וסובייטי. טאטלין היה אחד האמנים המובילים את תנועת האוונגארד הרוסי בשנות ה-20 של המאה ה-20, לצד קזימיר מלביץ', ומראשי תנועת האמנות הקונסטרוקטיביסטית. יצירתו הידועה ביותר היא התוכנית שהכין עבור המונומנט לאינטרנציונאל השלישי, אשר לא יצא אל הפועל.
ורנור וינג'י
חייו ועבודתו
וינג'י זכה בפרס הוגו בשל הרומן שלו מ-1992 "אש על פני התהום", שבו הוא חוזה גלקסיה המחולקת ל"אזורי מחשבה", שבהם הקדמי נע ממרכז הגלקסיה, גבוה ככל שמאפשרת הטכנולוגיה. כדור הארץ הוא "האזור האיטי", שבו בלתי אפשרי לטוס במהירות שמעל מהירות האור. רוב הספר מתרחש באזור הנקרא "מֵעֵבֶר", בו ניתן לבצע את החישובים המאפשרים טיסה במהירות שמעבר למהירות האור, אך לא ניתן להתעלות מעבר לסינגולריות אל אינטליגנציה על-אנושית. מכאן שווינג'י מסוגל לכתוב אופרת חלל קלאסית על אף אמונתו שהטכנולוגיה הדרושה לסיפורים כאלו תדחוף אותנו מעבר לסינגולריות. "אש ממעמקים" כולל מספר גדול של רעיונות נוספים המתגבשים להרכב יוצא דופן ועשיר של הסיפור והיקום המתואר בו.
המוזיאון הבריטי
היסטוריה
חוק ייסוד המוזיאון עבר ב־7 ביוני 1753, ובעקבותיו נוספו מספר ספריות לאוסף סלואן. בשנת 1753 נקבע כי לאוצרות המוזיאון יתווספו ספרי הספרייה הקוטוניאנית (The Cottonian Library), הכוללת אוסף ספרים של סר רוברט קוטון (חלקם ספרים מהתקופה האליזבתנית) ואוסף הספרים של הספרייה ההרליאנית (the Harleian library) – אוספי הרוזנים מאוקספורד. בשנת 1757 התווספה גם "הספרייה המלכותית הישנה" – אוצר כתבי יד שנאספו על ידי שליטיה של בריטניה. אוספים אלה הם הבסיס לספרייה הבריטית של ימינו וכוללים את כתבי הקודש של לינדיספארן ואת העותק היחיד הקיים של ביאוולף.
חבר המנהלים של המוזיאון (שעד 1963 עמדו בראשו הארכיבישוף מקנטרברי, הלורד צ'נסלור (שר המשפטים ויו"ר בית הלורדים) ויו"ר בית הנבחרים הבריטי) בחר בשנת 1753 את בית מונטגיו בבלומסברי כמיקום נאות למוזיאון. הבית נקנה ממשפחת מונטגיו עבור 20,000 לירות שטרלינג. אחד הבניינים שהוצעו לחבר הנאמנים היה בית בקינגהאם, המהווה כיום חלק מארמון בקינגהאם, אך זה לא נבחר בשל עלותו ומרחקו ממרכז העיר.
ביקורת על המוזיאון
טענה נוספת לשימור המוצגים במוזיאון מסתמכת על היתרון ההשוואתי של הצגת מוצגים ממקומות שונים בעולם זה לצד זה.
אריה סתיו
קישורים חיצוניים
ראיונות עם אריה סתיו
שופט כל הארץ
מחבר הפיוט
אף על פי כן, ישנם חוקרי פיוט כיום הדוחים את מסקנתו של צונץ ואת ראיותיו, ומקיימים את המסורת בדבר שייכותו של הפיוט לאבן גבירול.
ז'וזפ פלה
יצירתו
החל משנת 1956 החל ללקט ולערוך יחד עם הוצאת Selecta של ז'וזפ מריה קרוּזֵט את החלק הראשון של "כל כתביו", שמנה 29 כרכים ובהם החל לפרסם את דיוקנותיו המופלאים המכונים Homenots (טיפוסים גדולים). בשנת 1962 נפסק שיתוף הפעולה בינו ובין קרוזט, ולאחר שנים אחדות ללא עורך, בשנת 1966 הוא שב לפרויקט "כל כתביו" בהוצאת Destino, בעריכת ז'וזפ ורג'ס. הכרך הראשון במהדורה הסופית החדשה של "כל כתביו" הייתה יצירה שטרם ראתה אור, El quadern gris (המחברת האפורה) יומן שנכתב בתחילת שנות העשרים (שוכתב והורחב לאחר מכן באופן משמעותי), ושהיווה נקודת מפנה בהתייחסות הספרותית לפלה. שבחי הביקורת וההצלחה לה זכתה היצירה בקרב קהל הקוראים עודדה את ורג'ס להמשיך בהוצאה לאור של "כל כתביו", המונים כיום 46 כרכים, ובהם כתבי-יד שטרם ראו אור, כגון: Notas para un diario (פתקים ליומן), שנכתב באמצע שנות ה-60. יצירה זו הייתה מושא למרב חיצי הביקורת, בשל החירות הרבה מדי שנטל לעצמו ורג'ס להכניס בטקסט שינויים ותיקונים כביכול, (כנראה, כדי לחסוך מן הקורא קטעים גסים מסוימים). עם פרישתו של ז'וזפ ורג'ס מונה פרנק קירל (Keerl) לעמוד בראש ההוצאה שביקש להפיק מן הכתבים רווחים כלכליים במקום להעמידם לרשות החוקרים או למסרם לידי אגודת ז'וזפ פלה.
יחזקאל ריבנאי
מחקריו
בשלב מאוחר יותר פרסם ספר על מזיקי הפלחה והמספוא במזרח התיכון (ב-1960 במהדורה עברית
וב-1962 במהדורה אנגלית). פרק המבוא מבאר את הרקע החקלאי והאקולוגי והבעיות המיוחדות בהתמודדות עימם. הספר כולל סקירה של פְּרוּקֵי רַגְלַיִם, עם הערות לגבי הביולוגיה, המורפולוגיה ואופן הדברתם.
מודל הנדידה מנוגד למודל החריפה (overwintering) המקובל, לפיו אוכלוסיית הזבוב באזורים הקרים היא מקומית ועברה סלקציה לעמידות לקור.
אחדים מאיוריו של ריבנאי
הפועל פתח תקווה (כדורגל)
חזרה לצמרת: סוף שנות השמונים ושנות התשעים
בעונת 1989/1990 סיימה הפועל פתח תקווה שוב כסגנית האלופה, אך עדיין הצליחה לגרוף שני תארים כשהיא זוכה בגביע הטוטו ובגביע ליליאן. עונה זו נפתחה באופן חלש ובתום המחזור האחד עשר, דורגה הקבוצה במקום השמיני בטבלה. בשמונת המשחקים הבאים שמרה הקבוצה על שער נקי כשלא ספגה אף לא שער אחד וטיפסה למקום השלישי. במחזור ה-30 התייצבה הקבוצה מול המוליכה בני יהודה במשחק חוץ אשר הסתיים בתיקו מאופס שהרחיק את הפועל פתח תקווה מהאליפות והקבוצה נאלצה להסתפק במקום השני. בגמר גביע הטוטו באותה העונה, התמודדה הפועל פתח תקווה מול בני יהודה וניצחה בתוצאה 2–1 בזכות צמד שערים של דני ניראון. בגביע ליליאן זכתה הקבוצה לאחר ניצחון 4–2 על בית"ר תל אביב. במהלך עונה זו השתתפה הפועל פתח תקווה לראשונה במפעל אירופי במסגרת גביע האינטרטוטו כשהוגרלה לבית מספר 8 לצד ספרטה פראג, ויסלה קרקוב ובית"ר תל אביב. הפועל פתח תקווה סיימה את הקמפיין במקום השלישי בבית ועם שני ניצחונות בודדים על ויסלה קרקוב ובית"ר תל אביב.
כדורגלני עבר בולטים
במהלך שנות התשעים צברה לעצמה מחלקת הנוער של הקבוצה מוניטין של אחת הטובות בארץ ושחקנים מובילים רבים גדלו בה. המועדון לא השכיל לנצל זאת על מנת להגיע להישגים, ותחת זאת מכר את רובם לאורך השנים. בשנות התשעים ותחילת שנות האלפיים מרבית ההעברות היו מפתח תקווה למכבי חיפה, ובין השחקנים שנמכרו היו אלון חזן, רפי כהן, אדורם קייסי, אופיר קופל, ואליד באדיר, מנור חסן ומיכאל זנדברג, שרובם הפכו בהמשך לשחקנים מרכזיים בקבוצתם החדשה ובנבחרת ישראל. בהמשך החלה הקבוצה לשחרר את שחקניה המובילים גם לקבוצות אחרות, כמו אלי אברבנל שעבר להפועל חיפה, יוסי שבחון שעבר למכבי תל אביב, יוסי רוזן שעבר להפועל תל אביב וטוטו תמוז שעבר לבית"ר ירושלים. עם התדרדרותה של הקבוצה הבוגרת בעשור השני של המאה ה-21, גם מחלקת הנוער ירדה מגדולתה.
מאמני הקבוצה לאורך השנים
לפחות 56 מאמנים שונים (ב-70 קדנציות) אימנו את הפועל פתח תקווה מאז היווסדה.
להלן רשימת המאמנים של הפועל פתח תקווה לאורך שנותיה:
יחסי קנדה–רואנדה
סקירה כללית
קנדה תומכת בתהליך הפיוס הלאומי הרואנדי, וכן מציינת את החשיבות בכיבוד זכויות האדם וחיפוש פתרונות קונקרטיים סביב השלום והביטחון המדיני. כמו כן, לאחר רצח העם ברואנדה, ממשלת קנדה תמכה במאמצים להקים מחדש את המוסדות החברתיים והתשתיות ברואנדה.
אליפות העולם בהוקי קרח 2018
אלופת הטורניר, שוודיה, הוכרזה כאלופת העולם לשנת 2018. בדומה לאליפות הקודמת שוודיה זכתה בתואר, בתום דו-קרב חבטות עונשין. הפעם שוודיה פגשה במשחק הגמר את שווייץ. בתום הזמן החוקי והארכה בת 20 דקות עמדה התוצאה על 2:2 ושוודיה ניצחה לבסוף בדו-קרב חבטות העונשין 2:1 והתוצאה הסופית של המשחק נקבעה על 2:3.
עזרא לנדאו
קריירה
בשנים 2005–2013 שימש כצלם עיתונות אמנותי עצמאי, בין השאר בשבועונים בקהילה, משפחה וכפר חב"ד, ובאתרים בחדרי חרדים וכיכר השבת. בין השנים 2005–2009 פרסם מדור שבועי בעיתון קהילה בשם "פוקוס", שכלל תמונת רחוב שבועית. במסגרת עבודתו בעיתון מצא את עצמו עצור בירדן במסגרת עבודתו בשל צילום של אזורים ביטחוניים.
תערוכות
בסדרה של תערוכות חיבר לנדאו בין אנשים ומגזרים, העביר מסרים אנושיים והומוריסטיים ואמירות חברתיות ופוליטיות, ולעיתים סוריאליסטיות.
יעקב חילביץ'
בארצות הברית
בארצות הברית נמשך המגע בינו לבין ריצ'רד קטלינג, וקטלינג אף נסע לארצות הברית כדי להמשיך את הקשר ביניהם. קטלינג סיפר על כך לחוקר ד"ר אלדד חרובי כאשר נפגשו באנגליה בשנת 1997. לדבריו, שנה לאחר שחילביץ' ברח מן הארץ הוא התקשר אל קטלינג וביקש ממנו לבוא אליו לארצות הברית. קטלינג הגיע אליו, בלי לגלות לאמריקאים את מטרת בואו, וקיבל ממנו מידע רב על דרכי איסוף הכספים והציוד של האצ"ל והעברתם לארץ ישראל.
דוד כהנא (חוקר)
דוד בן יצחק כהנא (31 במאי 1838–24 באוגוסט 1915) חוקר והיסטוריון עברי, ומהדיר ספרות תורנית. נולד באודסה ובילדותו קיבל חינוך דתי. בגיל 14 התחיל ללמוד תרבות ימי הבינים ושפות מודרניות, באודסה עבד כ"גבאי בתלמוד תורה". בתקופה זה חיבר מאמרים וספרים ללמד את נערי ישראל.